《入涌泉道中》
宋代·程师孟

因省先茔到故都，不妨閒步问耕天。
水云苍莽遥连洞，田野低窪稍近湖。
秋熟几家收橘柚，日生众口藉菰蒲。
今朝偶得西华稻，僧饭年年出玉腴。

作者简介：（1009—1086）宋苏州人，字公辟。仁宗景祐元年进士。历知南康军、楚州，提点夔州路刑狱，徙河东路。晋地山谷春夏多水，师孟出钱开渠筑堰，淤良田万八千顷。自江西转运使改知福州，治行为东南之最。累知广州、越州、青州，为政简严，痛惩豪恶，民为立生祠。